Robert Salomon

Robert Harald Walter Salomon (født 20. juli 1943) er en norsk sosiolog og tidligere bistandsarbeider og diplomat. Han er forsker I og tidligere direktør for Arbeidsforskningsinstituttet.

Han ble mag.art. i sosiologi ved Universitetet i Oslo i 1969, med avhandlingen Ytre Senja: en sosiologisk undersøkelse. Han var en kort periode universitetslektor i sosiologi ved Universitetet i Oslo og var deretter forsker, forskningsleder og assisterende direktør ved Norsk institutt for by- og regionforskning (NIBR). Han arbeidet senere i Finansdepartementet, for NORAD i Tanzania og Sri Lanka, og var førstesekretær og nestleder ved den norske ambassaden i Colombo. Han var avdelingsdirektør i Norges Teknisk-Naturvitenskapelige Forskningsråd og deretter direktør for Arbeidsforskningsinstituttet fra 1993 til 2002. Siden 2002 har han vært forsker I ved Arbeidsforskningsinstituttet. Han var også daglig leder 2004–2005.«Robet Salomon går av »

Salomon har tidligere forsket på distrikts- og lokalsamfunnsutvikling i Norge og i forlengelsen av det utvikling i utviklingsland. Hans senere forskning har bl.a. handlet om omstillinger, arbeidsmiljø og konflikthåndtering, HR i Forsvaret og de seneste årene eldre i arbeidslivet.Robert Salomon , Arbeidsforskningsinstituttet

Han er sønn av Max Salomon og far til advokat Hege Salomon, partner i advokatfirmaet Salomon Johansen.

Referanser

Kategori:Norske sosiologer
Kategori:Norske bistandsarbeidere
Kategori:Norske diplomater
Kategori:Personer tilknyttet Norsk institutt for by- og regionforskning
Kategori:Personer tilknyttet Arbeidsforskningsinstituttet
Kategori:Fødsler i 1943